Page:Beowulf (Wyatt).djvu/89

Rh

Gūð-Gēata lēodGrendles mōdor, brægd þā beadwe heard,þā hē gebolgen wæs, feorh-genīðlan,þæt hēo on flet gebēah. Hēo him eft hraðehand-lēan forgeald grim*man grāpum,ond him tōgēanes fēng; oferwearp þā wērig-mōdwigena strengest, fēþe-cempa,þæt hē on fylle wearð. Ofsæt þā þone sele-gyst,ond hyre seax getēah brād, brūn-ecg, wolde hire bearn wrecan, āngan eaferan.Him on eaxle læg brēost-net brōden;þæt gebearh fēore, wið ord ond wið ecgeingang forstōd. Hæfde ðā forsīðodsunu Ecgþēowes under gynne grund,Gēata cempa, nemne him heaðo-byrnehelpe gefremede, here-net hearde,ond hālig God gewēold wīg-sigor,wītig Drihten, rodera Rǣdendhit on ryht gescēd ȳðelīce;syþðan hē eft āstōd.